|  |
| --- |
|  |
| 2015-2016 MOKSLO METŲ PAGRINDINIO UGDYMO PROGRAMOS UGDYMO PLANAS |
| UŽVENČIO ŠATRIJOS RAGANOS GIMNAZIJA |

|  |
| --- |
|  |

**TURINYS**

BENDROSIOS NUOSTATOS 2

UGDYMO PROGRAMOS VYKDYMO BENDROSIOS NUOSTATOS 2

UGDYMO PROCESO ORGANIZAVIMO TRUKMĖ 3

UGDYMO TURINIO FORMAVIMAS IR ĮGYVENDINIMAS. PAGRINDINIO UGDYMO PROGRAMOS UGDYMO PLANAS 4

SVEIKATA IR GEROVĖ MOKYKLOJE 6

UGDYMO DIFERENCIJAVIMAS 6

MOKINIŲ PASIEKIMŲ GERINIMAS IR MOKYMOSI PAGALBOS TEIKIMAS 7

MOKYKLOS IR MOKINIŲ TĖVŲ (GLOBĖJŲ, RŪPINTOJŲ) BENDRADARBIAVIMAS 8

UGDYMO TURINIO INTEGRAVIMAS 9

MOKINIŲ PAŽANGOS IR PASIEKIMŲ VERTINIMAS 12

MOKINIŲ MOKYMOSI KRŪVIO REGULIAVIMAS 15

NEFORMALIOJO VAIKŲ ŠVIETIMO ORGANIZAVIMAS MOKYKLOJE 15

UGDYMO ORGANIZAVIMAS JUNGTINĖSE KLASĖSE 16

LAIKINŲJŲ GRUPIŲ SUDARYMAS, KLASIŲ DALIJIMAS 17

 PAGRINDINIO UGDYMO PROGRAMOS VYKDYMAS 18

PAGRINDINIO UGDYMO PROGRAMOS VYKDYMO BENDROSIOS NUOSTATOS 18

UGDYMO SRIČIŲ MOKYMO ORGANIZAVIMAS 18

 MOKINIŲ, TURINČIŲ SPECIALIŲJŲ UGDYMOSI POREIKIŲ (IŠSKYRUS ATSIRANDANČIUS DĖL IŠSKIRTINIŲ GABUMŲ), UGDYMO ORGANIZAVIMAS 25

BENDROSIOS NUOSTATOS 25

MOKINIŲ, TURINČIŲ SPECIALIŲJŲ UGDYMOSI POREIKIŲ, PAŽANGOS IR PASIEKIMŲ VERTINIMAS 26

SPECIALIOSIOS PEDAGOGINĖS IR SPECIALIOSIOS PAGALBOS MOKINIAMS TEIKIMAS 26

MOKINIŲ, TURINČIŲ SPECIALIŲJŲ UGDYMOSI POREIKIŲ IR BESIMOKANČIŲ PAGAL BENDROJO UGDYMO IR BENDROJO UGDYMO PRITAIKYTAS PROGRAMAS, UGDYMAS 27

MOKINIŲ, BESIMOKANČIŲ PAGAL PAGRINDINIO UGDYMO INDIVIDUALIZUOTĄ PROGRAMĄ, UGDYMAS 27

 PATVIRTINTA:

 Užvenčio Šatrijos Raganos

gimnazijos direktoriaus

 2015 m. rugpjūčio 31 įsakymu Nr. V-142

2015–2016 MOKSLO METŲ PAGRINDINIO UGDYMO PROGRAMOS

 UGDYMO PLANAS

I SKYRIUS

 BENDROSIOS NUOSTATOS

1. 2015–2016 mokslo metų pagrindinio ugdymo programos ugdymo planas reglamentuoja pagrindinio ugdymo programos ir su šia programa susijusių neformaliojo vaikų švietimo programų įgyvendinimą. Šis planas sudarytas Vadovaujantis bendraisiais ugdymo planais ir kitais teisės aktais.

2. Ugdymo plano tikslas – užtikrinti pagrindinio ugdymo programos ugdymo kokybę ir veiksmingumą, nustatant reikalavimus ugdymo turiniui formuoti ir ugdymo procesui organizuoti, kad kiekvienas besimokantysis pasiektų geresnių ugdymo(si) rezultatų ir įgytų mokymuisi visą gyvenimą būtinų bendrųjų ir dalykinių kompetencijų.

3. Ugdymo plane vartojamos sąvokos:

**Dalyko modulis** – apibrėžta, savarankiška ir kryptinga ugdymo programos dalis.

**Kontrolinis darbas** – žinių, gebėjimų, įgūdžių parodymas arba mokinio žinias, gebėjimus, įgūdžius patikrinantis ir formaliai vertinamas darbas, kuriam atlikti skiriama ne mažiau kaip 30 minučių.

**Laikinoji grupė** – mokinių grupė dalykui pagal modulį mokytis, diferencijuotai mokytis dalyko ar mokymosi pagalbai teikti.

**Pamoka** – pagrindinė nustatytos trukmės nepertraukiamo mokymosi organizavimo forma.

**Specialioji pamoka** – pamoka mokiniams, turintiems specialiųjų ugdymosi poreikių, skirta įgimtiems ar įgytiems sutrikimams kompensuoti, išskirtiniams asmens gabumams ugdyti.

**Specialiosios pratybos** – švietimo pagalbos teikimo forma mokiniams, turintiems specialiųjų ugdymosi poreikių, padedanti įveikti mokymosi sunkumus ir sutrikimus.

Kitos Bendruosiuose ugdymo planuose vartojamos sąvokos atitinka Lietuvos Respublikos švietimo įstatyme (Žin., 1991, Nr. 23-593; 2011, Nr.38-1804) ir kituose švietimą reglamentuojančiuose teisės aktuose vartojamas sąvokas.

**PIRMASIS SKIRSNIS**

 UGDYMO PROCESO ORGANIZAVIMO TRUKMĖ

4. Ugdymo organizavimas:

|  |
| --- |
| 2015–2016 mokslo metai |
|  Klasės | 5 | 6 | 7 | 8 | 9(gimnazijų I) | 10(gimnazijų II) |
| Mokslo metų pradžia/Ugdymo procesopradžia | 09-01 |
| Pusmečių trukmė | 1-asis 09-01–01-222-asis 01-25 –05-31 (5 klasei)(6–8, gimnazijų I, II klasei) 06-03  |
| Rudens atostogos | 10-26–10-30 |
| Žiemos (Kalėdų) atostogos  | 12-28–01-08 |
| Žiemos atostogos | 02-15 |
| Pavasario (Velykų) atostogos | 03-21–03-25 |
| Ugdymo procesopabaiga | 05-31 | 06-03 |
| Ugdymo proceso trukmė savaitėmis  | 32 | 34 |
| Vasaros atostogos | 06-01–08-31 | 06-06–08-31\*\* |

\*\*10 (gimnazijų II) klasių mokiniams į atostogų laiką neįskaitomos dienos, kai jie laiko pagrindinio ugdymo pasiekimų patikrinimą švietimo ir mokslo ministro nustatytu laiku;

5. Gimnazijoje mokomasi penkias dienas per savaitę.

 6. 5 klasių mokiniams per mokslo metus skiriamos papildomos 10 mokymosi dienų atostogos. 2015 m. birželio 16 d. direktoriaus įsakymu Nr. V-144 papildomas atostogas **2015–2016 mokslo metais organizuojamos**:

|  |  |
| --- | --- |
| Atostogos prasideda | Atostogos baigiasi |
| 2015-11- 23 | 2015-11-27 |
| 2016-02-15 | 2016-02-19 |

7. Jei oro temperatūra – 20 laipsnių šalčio ar žemesnė, į mokyklą gali nevykti 5 klasių mokiniai, esant 25 laipsniams šalčio ar žemesnei temperatūrai – 6–8 (gimnazijų I–II) klasių mokiniai. Šios dienos įskaičiuojamos į mokymosi dienų skaičių.

ANTRASIS SKIRSNIS

 UGDYMO TURINIO FORMAVIMAS IR ĮGYVENDINIMAS. PAGRINDINIO UGDYMO PROGRAMOS UGDYMO PLANAS

 8. Ugdymo turinys formuojamas pagal mokyklos tikslus, konkrečius mokinių ugdymo(si) poreikius ir įgyvendinamas, vadovaujantis pagrindinio ugdymo programų aprašu, tvirtinamais Lietuvos Respublikos švietimo ir mokslo ministro (toliau – Ugdymo programų aprašai), Pagrindinio ugdymo bendrosiomis programomis, patvirtintomis Lietuvos Respublikos švietimo ir mokslo ministro 2008 m. rugpjūčio 26 d. įsakymu Nr. ISAK-2433 „Dėl Pradinio ir pagrindinio ugdymo bendrųjų programų patvirtinimo“ (toliau – Pagrindinio ugdymo bendrosios programos), bendraisiais ugdymo planais, Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašu, patvirtintu Lietuvos Respublikos švietimo ir mokslo ministro 2012 m. birželio 28 d. įsakymu Nr. V-1049 „Dėl Mokymosi formų ir mokymo organizavimo tvarkos aprašo patvirtinimo“ (toliau – Mokymosi formų ir

9. Formuojant ugdymo turinį ir rengiant ugdymo planą remiamasi švietimo stebėsenos, mokinių pasiekimų ir pažangos vertinimo ugdymo procese informacija, pasiekimų tyrimų, mokyklos veiklos įsivertinimo duomenimis:

* Skatinant mokinius pažinti save kaip besimokančiuosius.
* Sudarant galimybes mokiniams pamokoje savarankiškai formuluoti mokymosi tikslus ir uždavinius, pasirinkti mokymosi turinį, planuoti savo veiklą.
* Ugdant mokinių iniciatyvumą, aktyvumą ir mokymosi motyvaciją telkti dėmesį į mokinių mokėjimą mokytis savarankiškai ar bendradarbiaujant, skirti daugiau dėmesio grupinio darbo organizavimui, naudoti įvairesnius aktyviuosius metodus, netradicines mokymosi veiklas.
* Efektyvinant mokymąsi, vertinti mokinių mokymosi rezultatus, taikyti veiksmingus išmokimo stebėjimo būdus, sudaryti sąlygas mokiniams apmąstyti savo mokymosi veiklas pamokoje.

10. Ugdymo turinio dalį sudaro gimnazijoje ir už jos ribų vykdoma pažintinė, kultūrinė, meninė, sportinė ir kt. veikla.

 11.1. 2014 m. birželio 12 d. Mokytojų tarybos posėdžio Nr. 7. nutarimo punktu 3.1. pagrindinio ugdymo programos ugdymo turinio dalį sudaro iki 30 pamokų (5 mokymosi dienos) veiklos, siejamos su gimnazijos tikslais, tradicijomis, mokinių mokymosi poreikiais, kuriais siekiama didinti mokinių motyvaciją mokytis, ugdant kiekvieno vaiko kūrybiškumą ir kompetencijas: Mokslo metų pradžios šventė, Sveikatingumo diena, Kalėdinio karnavalo diena, Motinos dienos šventė ir Pasiekimų diena. Jos vykdomos pamokų metu (mokytojas ją pildo pamokos turinyje).

 11.2. Iki 30 pamokų (5 mokymosi dienos) sudaro veiklos, siejamos su mokinių poreikiais ir sudarančios palankias sąlygas vaikų socializacijai, kurios tenkina mokinių pažinimo, lavinimosi ir saviraiškos poreikius, padeda išlaikyti tautinę savimonę, skatina naujas pažinimo formas ir metodus, padeda pažinti savo gyvenamą vietovę, regioną, šalį. Jos organizuojamos klasės mokinių pasirinktu laiku, reglamentuojama direktoriaus įsakymu ar vykdomos pamokų metu (mokytojas ją pildo pamokos turinyje).

 12. Mokytojų tarybos 2015 m. birželio 12 d. protokolo Nr.7 nutarimo 3.2 punktu, ugdymo turinys planuojamas vieneriems mokslo metams:

 12.1. Planai rengiami pasirinkus tokią ilgalaikio detalizuoto (metų) plano struktūrą ir formą:

 12.1.1.Situacijos analizė:

bendroji informacija (mokinių skaičius klasėje, kiek berniukų ir kiek mergaičių, vaikų amžius, mokymosi sąlygos, raidos sutrikimai, reikalinga socialinė pagalba ir kt.);

trumpa mokinių charakteristika (rašoma, remiantis mokinių stebėjimo ir pažinimo informacija (šioje plano dalyje turėtų būti apibūdinama mokinių turima patirtis, jų gebėjimai, mokymosi ypatumai, psichologiniai dėmesio, suvokimo, mąstymo kalbos raidos ypatumai, mokymosi motyvacija ir pan.).

 12.1.2.Bendrieji ugdymo uždaviniai (tai- prioritetiniai, plaukiantys iš klasės situacijos analizės, susiję su bendrųjų kompetencijų ugdymu).

Darbo sėkmės kriterijai.

|  |  |  |  |
| --- | --- | --- | --- |
| **Pamokos/valandos** | **Medžiagos paskirstymas, temos** | **Mokinių gebėjimai** | **Mokytojos refleksija, pastabos, vertinimas** |
|  |  |  |  |

 12.2. Planai iki rugsėjo 15 dienos derinami su pagrindinio ugdymo dalyką kuruojančiu vadovu.

 12.2.1. ilgalaikis detalizuotas pusmečio planas perkeliamas į elektroninį dienyną iki rugsėjo 30 d.

 12.3. klasės auklėtojo veiklos planas rengiamas pusmečiais pagal tokią struktūrą ir formą *(pridedama, 1 priedas),*

12.4. iki rugsėjo 15 dienos planas derinamas su klasės auklėtojo veiklą kuruojančiu vadovu ir perkeliamas į elektroninį dienyną iki rugsėjo 30 d.

13. Pagrindinio ugdymo programos ugdymo planui parengti 2015 m. gegužės 7 direktoriaus įsakymu Nr. V-112 sudaryta darbo grupė.

14. Ugdymo planas rengiamas vieneriems mokslo metams.

15. Ugdymo procesas mokykloje organizuojamas pamokų forma. Pamokos trukmė – 45 min..

16. Mokyklos ugdymo planą mokyklos vadovas tvirtina iki mokslo metų pradžios suderinęs su mokyklos taryba, taip pat su savininko teises ir pareigas įgyvendinančia institucija Kelmės rajono savivaldybės švietimo, kultūros ir sporto skyriumi.

TREČIASIS SKIRSNIS

 SVEIKATA IR GEROVĖ MOKYKLOJE

17. Mokykla, įgyvendindama pagrindinio ugdymo programą:

17.1. vadovaujasi Lietuvos higienos norma HN 21:2011 „Mokykla, vykdanti bendrojo ugdymo programas. Bendrieji sveikatos ir saugos reikalavimai“, patvirtinta Lietuvos Respublikos sveikatos apsaugos ministro 2011 m. rugpjūčio 10 d. įsakymu Nr. V-773 „Dėl Lietuvos higienos normos HN 21:2011. Mokykla, vykdanti bendrojo ugdymo programas. Bendrieji sveikatos saugos reikalavimai“ (toliau – Higienos norma);

17.2. sudaro sąlygas mokiniui mokytis pagarba vienas kitam tarp mokinių, mokinių ir mokytojų, kitų mokyklos darbuotojų grįstoje, psichologiškai, dvasiškai ir fiziškai sveikoje ir saugioje aplinkoje, laiku pastebi ir nedelsdama sustabdo patyčių ir smurto apraiškas, užtikrina higienos reikalavimų neviršijantį mokymosi krūvį;

17.3. sudaro sąlygas mokiniui ugdytis bendrąsias kompetencijas, aktyviai veikti, tyrinėti, bendrauti ir bendradarbiauti įvairiose veiklose ir fizinėse bei virtualiose aplinkose, dalį formaliojo ir neformaliojo švietimo veiklų organizuodama už mokyklos ribų (gamtoje, muziejuose, įvairiose įstaigose ir pan.).

17.4. Į mokyklos ugdymo turinį integruojama Sveikatos ugdymo bendroji programa, patvirtinta Lietuvos Respublikos švietimo ir mokslo ministro 2012 m. rugpjūčio 31 d. įsakymu Nr. V-1290 „Dėl Sveikatos ugdymo bendrosios programos patvirtinimo“.

17.5. Mokykla ugdymo(si) aplinką kuria, vadovaudamasi Higienos norma, Ugdymo programų aprašais.

KETVIRTASIS SKIRSNIS

 UGDYMO DIFERENCIJAVIMAS

18. Ugdymo diferencijavimas – tai ugdymo tikslų, uždavinių, mokymo ir mokymosi turinio, metodų, mokymo (si) priemonių, mokymosi aplinkos, vertinimo pritaikymas mokinių skirtybėms. Jo tikslas – sudaryti sąlygas kiekvienam mokiniui sėkmingiau mokytis.

19. Mokiniai skiriasi turima patirtimi, motyvacija, interesais, siekiais, gebėjimais, mokymosi stiliumi, pasiekimų lygiu ir kt., tai lemia skirtingus mokymosi poreikius. Diferencijuotu ugdymu atsižvelgiama į šiuos poreikius, pritaikant mokiniui mokymosi uždavinius ir užduotis, ugdymo turinį, metodus, mokymo (si) priemones, tempą ir skiriamą laiką. Diferencijuotas ugdymas taip pat kompensuoja brendimo, mokymosi tempo netolygumus, atsirandančius mokinių amžiumi grįstoje vertikalaus skirstymo klasėmis sistemoje.

20. Mokytojų tarybos 2015 m. birželio 12 d. protokolo Nr.7 nutarimo punktu 3.3 susitarta dėl diferencijavimo ir individualizavimo pamokoje:

 20.1. mokslo metų pradžioje mokytojas nustato mėgstamus ir veiksmingiausius išmokimui mokinių mokymosi būdus ir juos taiko pamokoje;

 20.2. diferencijuojant pamokos uždavinį numatoma tiek pakopų, kiek skirtingų gebėjimų mokinių grupių;

 20.3. mokiniai į grupes per pamoką skirstomi pagal gabumus, interesus, polinkius, motyvacijos stiprumą, charakterio savybes, užtikrinant grupės narių bendradarbiavimą;

 20.4. diferencijuotos užduotys gali būti skiriamos:

 20.4.1. gabiesiems mokiniams sunkesnės, painesnės, o silpnesniems- paprastesnės užduotys;

 20.4.2. visiems mokiniams skiriamos tos pačios užduotys, bet leidžiama rinktis, kiek galėtų jų atlikti.

 20.5. Gabiems mokiniams klasės viduje diferencijuojami uždaviniai, suteikiant daugiau laisvės mokiniui: mokinys gali būti mokytojo repetitorius;

20.5.1. skiriami skirtingi namų darbai;

 20.5.2. duodami papildomi uždaviniai; pateikiama daugiau atvirų klausimų; projektinių veiklų; aukštesnių gebėjimų reikalaujančių užduočių;

 20.5.3. taikomas savarankiškas mokymasis pagal planą;

 20.5.4. teikiamos bendros užduotys, bet reikalaujama skirtingo jų atlikimo lygio ir tempo;

 20.5.5. papildomos užduotys skiriamos greičiau darbą atlikusiems mokiniams.

**PENKTASIS SKIRSNIS**

**MOKYMOSI PASIEKIMŲ GERINIMAS IR MOKYMOSI PAGALBOS TEIKIMAS**

21. Mokykla sudaro sąlygas kiekvienam mokiniui mokytis pagal jo gebėjimus ir pasiekti kuo aukštesnius pasiekimus.

22. Mokymosi pagalbos organizavimas aprėpia ne tik priimamus sprendimus ir įgyvendinamas priemones, bet ir tų priemonių poveikio analizę.

23. Mokymosi procesas mokykloje nuolat stebimas ir laiku nustatomi mokiniui kylantys mokymosi sunkumai. Apie atsiradusius mokymosi sunkumus informuojami mokyklos švietimo pagalbos specialistai, mokinio tėvai (globėjai, rūpintojai) ir kartu tariamasi, kaip bus organizuojama veiksminga mokymosi pagalba.

24. Mokymosi pagalba mokiniui suteikiama, kai jo pasiekimų lygis (vieno ar kelių dalykų) žemesnis, nei numatyta Pagrindinio ugdymo bendrosiose programose, ir mokinys nedaro pažangos; kai kontrolinis darbas įvertinamas nepatenkinamai; kai mokinys dėl ligos ar kitų priežasčių praleido dalį pamokų.

25. Mokymosi pagalba teikiama laiku, atsižvelgiant į mokančio mokytojo ar švietimo pagalbos specialisto rekomendacijas, ir turi atitikti mokinio mokymosi galias. Mokymosi pagalbos teikimo dažnumas ir intensyvumas priklauso nuo jos poreikio mokiniui, atsižvelgus į mokančio mokytojo rekomendacijas.

26. Mokykla, keldama uždavinį pagerinti mokinių pasiekimus konkrečiose srityse, atsižvelgia į mokinių poreikius, tėvų lūkesčius, mokyklos kontekstą, pasirinka veiksmingas priemones šiems uždaviniams įgyvendinti.

27. Mokymosi pagalba teikiama:

27.1. pirmiausia pamokoje kaip grįžtamąjį ryšį, pagal jį nedelsiant koreguojamas mokinio mokymasis, pritaikant tinkamas mokymo(si) užduotis, metodikas ir kt.;

27.2. skiriamos ilgalaikes konsultacijos, kurių trukmę rekomenduoja mokantis mokytojas ar nustato mokykla pagal mokymosi pagalbos poreikį;

28. Teikiant mokymosi pagalbą, sudaromos mokinių, kuriems reikia panašaus pobūdžio pagalbos, grupės. Šios grupės sudaromos ir iš gretimų klasių mokinių. Išskirtiniais atvejais mokymosi pagalba gali būti skiriama ir individualiai.

29. Mokykla numato taikyti šiuos mokymosi pagalbos organizavimo ir įgyvendinimo būdus:

29.1. pagalbą pirmiausia suteikti tiems mokiniams, kurių pasiekimai žemi arba aukščiausi;

29.2. stiprinti mokinių motyvaciją kryptingai veikti, siekiant mokymosi tikslų;

29.3. skirti dėmesio formuojamajam vertinimui pamokoje, diagnostiniam vertinimui.

29.4. aktyviau įtraukti į vaiko ugdymo procesą mokinio tėvus (globėjus, rūpintojus), ne tik sprendžiant vaikų ugdymosi problemas, bet ir teikiant įvairią mokymosi pagalbą, supažindinant su darbo ir profesijų pasauliu, organizuojant mokyklos gyvenimą.

 30. Vadovaujantis 2015 m. Standartizuotų testų rezultatais, 2015 m. birželio 12 d. mokytojų tarybos posėdžio Nr.7 2.2. punkto nutarimu, skirti šias priemones mokinių pasiekimams gerinti:

30.1. Mokymosi pagalbai teikti skirti po 1 savaitinę valandą lietuvių kalbos (gimtosios), matematikos ir biologijos pamokoms konsultacijoms sudarant grupes iš gretimų Iga ir I gb klasių mokinių.

**ŠEŠTASIS SKIRSNIS**

**MOKYKLOS IR MOKINIŲ TĖVŲ (GLOBĖJŲ, RŪPINTOJŲ) BENDRADARBIAVIMAS**

31. Mokinių tėvai (globėjai, rūpintojai) bendradarbiauja su gimnazija: mokyklos vadovu, mokytojais, kitais specialistais, teikiančiais specialiąją pedagoginę pagalbą. Tėvai dalyvauja parenkant vaikui, turinčiam specialiųjų ugdymosi poreikių ugdymo programą. Tėvai turi teisę gauti informaciją apie savivaldybėje veikiančias mokyklas, švietimo programas, mokymo formas. Iš mokyklos tėvai (globėjai, rūpintojai) kiekvieną mėnesį gauna informaciją apie vaiko ugdymą: kaip jam sekasi mokytis, kokie įvertinimai, sunkumai, koks jo elgesys, ar jis nepraleidinėja pamokų. Tėvai turi teisę parinkti vaikui (ar dalyvauti parenkant) ugdymo programą, formą. Gali dalyvauti gimnazijos vaiko gerovės komisijoje, gimnazijos tarybos veikloje, gimnazijos renginiuose, pageidaujant stebėti dalykų pamokas, kartu su mokytojais ir mokiniais dalyvauti planuojant, įgyvendinant ugdymo procesą ir priimant sprendimus.

 32. Klasės auklėtojas reguliariai informuoja tėvus apie vaiko ugdymosi pasiekimus; kviečia į mokyklos renginius, rengia tėvams atviras pamokas, kurių metu tėvai gali stebėti ugdymo procesą ir susipažinti su vertinimo sistema; organizuoja bendrus ir neformalius mokytojų ir tėvų susitikimus; įtraukia tėvus į drausmės klausimų sprendimą.

 33. Elektroniniame dienyne tėvai gali susipažinti su pažymiais, pagyrimais ir (ar) pastabomis, pamokų tvarkaraščiais, užduodamais namų darbais, bendrauti su klasės auklėtoja.

 34. Taikomos įvairios bendravimo ir bendradarbiavimo su ugdytinių tėvais formos ir būdai: tėvų susirinkimai, individualūs pokalbiai su tėvais, susitikimai, tėvų dalyvavimas projektuose ir vaikų šventėse, tėvų švietimas (seminarai, paskaitos), informacijos sklaida (informavimą raštu, žodžiu, trumposiomis žinutėmis, elektroniniais laiškais, atvirų durų dienų organizavimas), konsultacijos tėvams įvairiais klausimais, bendros vaikų ir tėvų išvykos.

 35. Vadovaujantis 2015 m. gimnazijos veiklos kokybės vertinimo rekomendacijomis, 2015 m. birželio 22d. mokytojų tarybos posėdžio Nr.8 nutarimo 4.1. punktu:

35.1. Gimnazijos tarybai skatinti klasių Tėvų komitetus veikti aktyviai ir rezultatyviai. Tėvus visuomet informuoti apie rinkimus į Gimnazijos tarybą. Kurti tinklus tarp tėvų atstovo gimnazijos taryboje ir tėvų klasėje.

 35.2. Klasių auklėtojams, psichologui, socialiniam pedagogui, logopedui, sveikatos priežiūros specialistui:

35.2.1. periodiškai vykdyti tėvų švietimą. Rengti šeimų paramos programas- vaikų ugdymo, vaiko dienos režimo, sveikatos, mitybos ir kt. klausimais;

 35.2.2. Vykdyti susitikimus su mokinių tėvais pavieniui (bent kartą per pusmetį). Kaupti mėnesinius mokinių aplankus su komentarais. Reguliariai rašyti žinutes, naujienlaiškius, skambinti tėvams telefonu. Suprantamai pateikti informaciją apie gimnazijos politiką, ugdymo programas ir kt.

 35.2.3. Kasmet organizuoti apklausas, siekiant atskleisti tėvų talentus, laisvą laiką ir savanoriavimo galimybes.

 35.2.4. Teikti informaciją mokinių tėvams apie kompetencijas, kurias mokinys turėtų įgyti besimokydamas kiekvieno dalyko konkrečioje klasėje, namų darbų politiką mokykloje, kaip padėti moki­niams tobulinti savo įgūdžius atliekant mokyklos užduotis.

 35.2.5. Šeimoms mokykloje organizuoti skaitymo, skaičiavimo ar kitų mokslų mokymosi veiklas. Šeimas įtraukti į mo­kinio kiekvienų mokslo metų mokymosi tikslų kėlimą.

35.6. Mokiniams ir šeimoms teikti informaciją apie bendruo­menės kultūrines, socialines paslaugas ir kitas programas. Mokyklą baigusius mokinius kviesti dalyvauti mokyklos veiklo­je.

**SEPTINTASIS SKIRSNIS**

**UGDYMO TURINIO INTEGRAVIMAS**

 36. 2015 m. birželio 22 d. Mokytojų tarybos posėdžio Nr. 8. nutarimo 5.1 punktu pagrindinio ugdymo programoje integruojama **etninės kultūros** ugdymo programa kiekvienam 5-6, 7-8 ir gimnazijos I-II klasių koncentrui į dalykus ir pagal jas planuojamos integruotos pamokos. Pasirinktos šios teminės sritys:

 36.1. 5-6 kl. integruotos teminės sritys:

 Šeima, giminė ir tradicijos (etika ir katalikų tikyba, istorija);

 Paprotinis elgesys ir vertybės (etika ir katalikų tikyba);

 Mitybos ir sveikatos tausojimo papročiai (technologijos);

 Etnografiniai regionai (geografija, dailė);

 Gyvenamoji aplinka (geografija);

 Namai etninėje kultūroje (dailė);

 Gamta tradicinėje kultūroje (gamtas ir žmogus);

 Kalendorinės šventės ir papročiai (technologijos, dailė);

 Tradiciniai darbai ir amatai (technologijos, dailė);

 Liaudies kūryba (lietuvių kalba (gimtoji), muzika, dailė).

 36.2. 7-8 kl. integruotos teminės sritys:

 Paprotinis elgesys ir tradicinis etiketas (etika ir katalikų tikyba);

 Namai etninėje kultūroje (dailė);

 Pasaulėjauta, mitologija ir religija (lietuvių kalba (gimtoji), istorija);

 Kalendoriniai papročiai (etika ir katalikų tikyba, technologijos, dailė);

 Tradiciniai amatai (istorija, technologijos, dailė);

 Tautinis kostiumas (dailė, technologijos);

 Liaudies kūryba (lietuvių kalba (gimtoji), technologijos, muzika).

 36.3. Gimnazijos I-II kl. integruotos teminės sritys:

 Tauta ir tradicijos (pilietiškumo ugdymas);

 Žmogaus gyvenimo ciklo tarpsniai ir apeigos (etika, lietuvių kalba (gimtoji));

 Jaunimo brandos apeigos ir papročiai ( lietuvių kalba (gimtoji));

 Paprotinė teisė ir elgesys (pilietiškumo ugdymas);

 Kultūrinis kraštovaizdis ir tradicinė architektūra (geografija, dailė);

 Liaudies astronomija (fizika);

 Kalendoriniai papročiai (etika, technologijos, dailė);

 Tradicinė ūkinė veikla (ekonomika ir verslumas, dailė);

 Liaudies kūryba (lietuvių kalba (gimtoji, technologijos, muzika, dailė).

 36.4.Temos planuojamos dalykų ilgalaikiuose detalizuotuose planuose, žymima (EK programa);

 36.5. Integruotą pamoką veda vienas, du ar keli mokytojai. Integruotų pamokų apskaitai užtikrinti (jei pamokoje dirba du ar keli mokytojai) integruojamų dalykų pamokų turinys elektroniniame dienyne įrašomas tų dalykų apskaitai skirtuose puslapiuose.

 37. Mokytojų tarybos 2015 m. birželio 22 d. protokolo Nr.8 nutarimo 5.2 punktu mokinių etnokultūrinėje veikloje taikomas refleksyvųsis vertinimas (savęs įsivertinimas). Ugdymo proceso metu, mokytojas renka informaciją apie klasės ar atskirų mokinių mokymąsi, tobulintinas sritis, dalyką kuruojantis vadovas atsitiktiniu būdu pasirenka klasęs ir su mokiniais bendrauja klausimyno pagalba, parengto pagal koncentro temines sritis. Dalyko metodinėje grupėje, kartą per pusmetį aptariama grįžtamoji informacija, analizuojama, kaip ugdymo procese įgyvendinamas ugdymo turinio integravimas, kaip mokiniams sekasi pasiekti dalykų bendrosiose programose numatytų rezultatų, ir dalyko metodinėje grupėje priima sprendimus dėl tolesnio turinio integravimo tikslingumo.

 38. 2015 m. birželio 22 d. Mokytojų tarybos posėdžio Nr.8. nutarimo 5.3. punktu pagrindinio ugdymo programoje įgyvendinama švietimo ir mokslo ministro tvirtinama **Ugdymui karjerai** skirta programa, po 2 valandas per metus, integruojama į ***dorinio ugdymo (***Savęs pažinimo sritis, Karjeros įgyvendinimo sritis)***, ekonomikos ir verslumo ugdymo*** (Savęs pažinimo sritis, Karjeros galimybių pažinimo sritis)***, technologijų*** (Karjeros galimybių pažinimo sritis), ***informacinių technologijų pamokas*** (Savęs pažinimo sritis, Karjeros galimybių pažinimo sritis) ***ir klasių valandėles*** (Karjeros planavimo sritis, Karjeros įgyvendinimo sritis).

 38.1. Mokytojas įvertina konkrečios mokymosi klasės (grupės) poreikius ir pritaiko karjeros ugdymo programą, atsižvelgdamas į konkrečių mokinių pasiekimų lygį, mokymosi poreikius, interesus ir mokymosi stilius, mokymo ir mokymosi sąlygas.

 38.2. Organizuojant mokymo procesą siekiama, kad ugdymas karjerai būtų grindžiamas mokinių patirtimi, sudaromos sąlygos vykti į ekskursijas, darbo vietas.

 38.3. Ugdymo karjerai procese mokymosi laikas naudojamas aktyviai mokinių veiklai, dirbant individualiai ir grupėmis.

 38.4. Atsižvelgus į skirtingus mokinių mokymosi stilius, numatoma mokymo metodų įvairovė, daug dėmesio skiriama aktyvaus mokymo ir mokymosi metodų panaudojimui, mokinių iniciatyvos skatinimui, individualumo atskleidimui.

 38.5. Pamokos užduotys individualizuojamos ir diferencijuojamos, atsižvelgiant į mokinių poreikius bei galimybes.

 38.6. ***Pamokos kokybės rodiklis***- sudarytos palankios sąlygos mokiniams naudotis prieinamais informacijos šaltiniais susipažinti su karjeros galimybėmis, priimti karjeros sprendimus, sudaryti ir įgyvendinti karjeros planą.

 38.7. ***Mokinio lygmenyje kokybės rodiklis***- jo gebėjimas įsivertinti asmenines charakteristikas karjeros kontekste ir jomis pasinaudoti, siekiant asmeninių, mokymosi, socialinių ir profesinių tikslų, taip pat karjeros informacijos paieška, atranka ir įvertinimas, atsižvelgiant į interesus, gabumus ir galimybes.

 38. 8. ***Praktinių mokinio pasiekimų vertinimo kokybės rodiklis***- savęs ir savo veiklos įprasminimas pozityviai prisidedant prie visuomeninio gyvenimo, siekiant gyvenimo ir karjeros tikslų.

 38.9. Ilgalaikiame detalizuotame plane ir elektroniniame dienyne Ugdymo karjerai bendroji programa žymima- (UK programa),

 39. 2015 m. birželio 22 d. Mokytojų tarybos posėdžio Nr.8. nutarimo 5.4. punktu **Sveikatos ugdymo programa** integruojama į **etikos**( Psichikos sveikata), **biologijos** (Psichikos sveikata), **kūno kultūros** (Fizinė sveikata) ir **technologijų** (Sveikatos ir sveikos gyvensenos samprata, Fizinė sveikata) mokomuosius dalykus, **neformalųjį švietimą** (sporto būrelius) (Fizinė sveikata) ir **klasės valandėles** (Sveikatos ir sveikos gyvensenos samprata, Fizinė sveikata, Psichikos sveikata, Socialinė sveikata). Viena iš pažintinių dienų, skiriama specialiesiems užsiėmimams, organizuojamos klasės mokinių pasirinktu laiku.

 39.1. Ilgalaikiame detalizuotame plane ir elektroniniame dienyne Sveikatos ugdymo programa (SU programa).

 39.2. Ugdant sveikatos gebėjimus, nuostatas ir žinias taikomas:

 39.2.1. formuojamasis vertinimas, kuris yra pagrindinis vertinimo būdas.

 39.2.2. diagnostinis vertinimas, kuris siekia išsiaiškinti, ar pasiekti išsikelti sveikatos palaikymo ir stiprinimo tikslai.

 39.2.3. apibendrinamasis vertinimas, kuris atliekamas pusmečio pabaigoje. Su pažymiu jis nesiejamas. Sveikatos gebėjimai, nuostatos ir žinios įsivertinamos ir įvertinamos naudojantis mokinio pasiekimų aplankais.

 39.3. Įgyvendinant programą taikomi aktyvaus mokymo(si) metodai: diskusijos, debatai, minčių žemėlapiai, pratimų atlikimas, vaidinimai ar situacijų modeliavimas, sveikatos sėkmės istorijų analizė, didaktiniai žaidimai, piešimas ir pan.

**AŠTUNTASIS SKIRSNIS**

**MOKINIŲ PAŽANGOS IR PASIEKIMŲ VERTINIMAS**

40. Mokinių pažangos ir pasiekimų vertinimas yra gimnazijos ugdymo turinio dalis ir dera su keliamais ugdymo tikslais ir ugdymo proceso organizavimu. Vertinant mokinių pažangą ir pasiekimus ugdymo procese vadovaujamasi bendrosiomis programomis, Mokinių pažangos ir pasiekimų vertinimo samprata, patvirtinta Lietuvos Respublikos švietimo ir mokslo ministro 2004 m. vasario 25 d. įsakymu Nr. ISAK-256 (Žin., 2004, Nr. 35-1150). Planuojant mokinių, pradedančių mokytis pagal Pagrindinio ugdymo programą, pažangos ir pasiekimų vertinimą atsižvelgiama į pradinio ugdymo programos baigimo pasiekimų ir pažangos vertinimo apraše pateiktą informaciją.

 41. Ugdymo procese vyrauja mokytis padedantis vertinimas – formuojamasis vertinimas, kuris rodo, ką konkrečiai mokiniai geba, yra pasiekę ir ką dar turi pasiekti ar tobulinti, mokiniai mokomi vertinti kitus ir patys įsivertinti.Vertinant pamokoje taikome:

* 1. neformalųjį vertinimą (keliame motyvaciją, skatiname),
	2. formalųjį vertinimą (sakome pastabas, recenzuojame, nukreipiame tinkamai veiklai pateikdami klausimus, konsultuojame, informuojame apie daromą pažangą),
	3. diagnostinį vertinimą (vertiname mokinių pasiekimus, pažangą bei atitiktį standartams).

42. Mokinių pasiekimų patikrinimas diagnostikos tikslais gimnazijoje vykdomas reguliariai: mokiniai atlieka kontrolinius darbus ar kitas apibendrinamąsias užduotis, kurios rodo tam tikro laikotarpio pasiekimus, yra įvertinamos sutartine forma (pažymiais ar kaupiamaisiais balais ir kt.). Atliekant diagnostinį vertinimą atsižvelgiama į formuojamojo vertinimo metu surinktą informaciją. Diagnostinio vertinimo informaciją būtina panaudoti analizuojant mokinių pažangą ir poreikius, keliant tolesnius mokymo ir mokymosi tikslus.

43. Mokykla, siekdama padėti kiekvienam mokiniui pagal išgales pasiekti aukštesnių ugdymo(si) rezultatų:

43.1. užtikrina mokinių pažangos ir pasiekimų vertinimo būdų ir formų dermę mokykloje (ypač mokytojams, dirbantiems toje pačioje klasėje), vertinimo metu sukauptos informacijos sklaidą;

43.2. kartu su mokinių tėvais (globėjais, rūpintojais) aptaria mokinių daromą pažangą, mokymosi pasiekimus ir numato būdus gerinti mokinio ugdymo(si) pasiekimus, prireikus koreguoja mokinio individualų ugdymo planą;

43.3. informuoja mokinių tėvus (globėjus, rūpintojus) apie mokinių mokymosi pažangą ir pasiekimus vadovaudamasi Lietuvos Respublikos asmens duomenų teisinės apsaugos įstatymu (Žin., 1996, Nr. 63-1479; 2008, Nr. 22-804) ir mokyklos nustatyta tvarka.

 44. Pamokoje vertinimo informacija kaupiama stebint (ar visi dirba, ar užduotis atlieka teisingai, ar reikalinga pagalba, daugiau mokymo priemonių, ar yra atlikusių užduotis ir t. t.)

 45. Vertinimo informacija naudojama, informuojama apie daromą pažangą pasakant, parašant mokiniui (mokiniams) apie jų sėkmes (nesėkmes); jei klysta, aiškinamasi kodėl ir teikiame pagalbą (aiškiname papildomai, konsultuojame ar skiriame konsultantus, pateikiame papildomų priemonių ir t.t.). Jei mokinių pasiekimo lygis skirtingas, diferencijuojama ar individualizuojama veikla.

 46.Vertinimo informacija fiksuojama ir įforminama mokytojui pasirinkus vertinimą +/-, kreditais, mažais pažymiais, taškais ir pan.; skatiname savęs vertinimą pateikę užduočių atlikimo ,,raktus”, aiškius vertinimo kriterijus ( mokiniai patys gali įvertinti savo veiklą pažymiu ar kitu būdu), mokinys pats vertina savo darbą; skatiname savęs vertinimą, kai mokiniai vertina vieni kitų darbus, duoda patarimų (raštu ), kaip reiktų tobulinti mokymąsi, likviduoti spragas, planuoti tolimesnius mokymosi žingsnius.

 47. Pamoka, kurioje vyrauja mokytis padedantis vertinimas laikoma, kai **aiškūs tikslai/uždaviniai**: mokytojas juos aptaria su mokiniais ir įsitikina ar jie visi suprato užduotį, ar jiems aiškūs kriterijai – ką reiškia ją gerai atlikti. Yra **pagiriamasis grįžtamasis ryšys**: informacija apie tai, ką mokiniai atliko gerai ir kodėl tai gerai. Gali būti susijęs su rezultatu ir su procesu. Numatyti t**olesni uždaviniai** (kritiškas grįžtamasis ryšys): informacija apie tai, kur reikia patobulėti ir kaip tai padaryti, t.y. rodyti ne tik kas blogai, bet ir kaip tai ištaisyti.

 48. Vertindamas ugdytinio elgesį ir pasiekimus, mokytojas stiprina jų savigarbą ir pasitikėjimą savo jėgomis, nurodydamas tobulėjimo galimybes kelti mokymosi motyvaciją.

 49. Mokytojas yra nešališkas, vienodai geranoriškas ir prielankus visiems mokiniams. Paskelbę nepagristai menkinančius mokinių vertinamuosius sprendimus, mokytojas nedelsdamas ištaiso savo klaidą.

 50. Vertindamas mokinio pasiekimus balais, mokytojas yra objektyvus ir teisingas. Neleistina tendencingai mažinti ar didinti vertinimo balus arba, dirbtinai palaikant pažangumo regimybę egzaminų raštu ir kontrolinio patikrinimo metu ištaisyti mokinio klaidas.

 51. 2015 m. birželio 12 d. Mokytojų tarybos posėdžio Nr.7. nutarimo punktu 3.4. nustatytas kiekvieno dalyko ne mažesnis kaip 3 pažymių skaičius per pusmetį.

 52. Mokinių pasiekimų ir pažangos matavimo ir fiksavimo principai: mokinių pasiekimai ir pažanga matuojami lyginant dabartinį įvertinimą su ankstesniu. Pažanga padaryta, jei, pasikeitus ugdymo turiniui ir/ar standartams, įvertinimas: lieka tas pats; yra aukštesnis.

 53. Pamokoje mokinio pažanga matuojama vertinant pamokos uždavinio rezultato atitikimą kriterijams. Mokinys pažangą padarė, jei įvykdė pamokos uždavinį. Klasės (srauto) mokiniai pažangą padarė (mokymas/sis veiksmingas), jei pamokos uždavinį (vertinamą pagal kriterijus) įvykdė beveik visi (90 proc. ir daugiau) mokiniai.

54. Mokinių pasiekimai ir pažanga fiksuojama:

 54.1. pamokos pabaigoje mokinių padaryta pažanga mokytojų fiksuojama pasirengimo pamokai lape (pamokos plane);

 54.2. Klasės mokinių per kontrolinį darbą padaryta pažanga mokytojų fiksuojama detaliajame plane.

 54.3. Mokiniai fiksuoja savo pasiekimus ir matuoja pažangą sužinoję signalinius rezultatus bei pasibaigus pusmečiams, metams. Per tam skirtas klasės valandėles jie lygina savo rezultatus su ankstesniais, daro išvadas apie pažangą, planuoja galimybes siekti pažangos. Tai fiksuoja pasiekimų lapuose.

 55. Mokiniai fiksuoja savo pasiekimus ir matuoja pažangą sužinoję signalinius rezultatus bei pasibaigus pusmečiams, metams:

 55.1. Per tam skirtas klasės valandėles jie lygina savo rezultatus su ankstesniais, daro išvadas apie pažangą, planuoja galimybes siekti pažangos. Tai fiksuoja pasiekimų lapuose.

 55.2. Klasės mokinių apibendrinto vertinimo pasiekimų pažanga fiksuojama pusmečių, metų rezultatų suvestinėse (skaičiuojamas dalykų pažymio vidurkis lyginamas su ankstesnių metų, pusmečio rezultatais).

 56. Standartizuoti testai iš skaitymo, rašymo, matematikos ir istorijos 8 klasėje atliekami kasmet mokslo metų pabaigoje;

 56.1. gimnazijos direktoriaus įsakymu sudaryta komisija įvertina mokinių pasiekimus ir parengia siūlymus ugdymo kokybei ir vadybai gerinti;

 56.2. su mokinių standartizuotų testų pasiekimais supažindinami mokinių tėvai ir pedagoginė gimnazijos bendruomenė.;

 57. Klasės auklėtojas gimnazijos **administracijai** pateikia pagal mokymosi lygių požymius apibendrintą informaciją, kuri fiksuojama Dienynuose, statistinėse suvestinėse, ataskaitose ir pan. Prireikus, apie mokinį gali būti pateikiama išsamesnė informacija.

 58. Mokinių tėvams (globėjams), neturintiems galimybės pasinaudoti internetu, klasės auklėtojas, kartą per mėnesį atspausdina mokinio pažangumo ir lankomumo ataskaitas;

 58.1. prieš savaitę į elektroninį dienyną įveda informaciją apie planuojamus tėvų susirinkimus;

 58.2. pranešimais bendrauja su klasės mokinių tėvais, mokiniais, mokytojais.

 59. Mokinių, besimokančių pagal pagrindinio ugdymo programą, pažanga ir pasiekimai vertinami pagal bendrosiose programose aprašytus pasiekimus taikant 10 balų vertinimo sistemą.

60. Dalykų mokymosi pasiekimai pusmečio pabaigoje įvertinami pažymiu ar įrašu „įskaityta“ arba „neįskaityta“. Įrašas „atleista“ įrašomas, jeigu mokinys yra atleistas pagal gydytojo rekomendaciją ir mokyklos vadovo įsakymą, įrašas „neatestuota“, – jeigu mokinio pasiekimai nėra įvertinti.

 61. Specialiosios medicininės fizinio pajėgumo grupės mokinių pasiekimai kūno kultūros pratybose vertinami įrašu „įskaityta“ arba „neįskaityta“.

**DEVINTASIS SKIRSNIS**

 **MOKINIŲ MOKYMOSI KRŪVIO REGULIAVIMAS**

62. Direktoriaus pavaduotojas ugdymui :

62.1. organizuoja ir vykdo mokinių mokymosi krūvio bei mokiniams skiriamų namų darbų stebėseną ir kontrolę;

62.2. organizuoja mokytojų bendradarbiavimą sprendžiant mokinių mokymosi krūvio optimizavimo klausimus;

62.3. užtikrina, kad mokiniams per dieną nebūtų skiriamas daugiau kaip vienas kontrolinis darbas. Apie kontrolinį darbą mokinius būtina informuoti ne vėliau kaip prieš savaitę. Kontroliniai darbai po atostogų ar šventinių dienų neskiriami.

63. Mokiniams, kurie pradeda mokytis pagal pagrindinio ugdymo programos pirmąją dalį, t. y. penktų klasių mokiniams, skiriamas minimalus privalomų pamokų skaičių.

64. Mokinys, iki 14 metų amžiaus mokinio tėvai (globėjai) pateikęs gimnazijos direktoriui prašymą, įsakymu gali būti atleidžiamas:

64.1. nuo dailės, muzikos, kūno kultūros pamokų (ar jų dalies) lankymo, jei mokosi neformaliojo vaikų švietimo ir formalųjį švietimą papildančio ugdymo mokyklose pagal atitinkamas formalųjį švietimą papildančio ugdymo programas (yra jas baigęs) ar kitas neformaliojo vaikų švietimo programas (pvz., informacinių technologijų, programavimo ir kt.). Sprendimas priimamas dalyko, nuo kurio pamokų mokinys atleidžiamas, mokytojui susipažinus su neformaliojo vaikų švietimo programomis. Šios programos turi derėti su bendrųjų programų turiniu.

64.2. nuo pamokų tų dalykų, kurių jis yra nacionalinių ar tarptautinių olimpiadų, konkursų per einamuosius mokslo metus nugalėtojas.

65. Mokinys, atleistas nuo atitinkamų menų ar sporto srities dalykų pamokų, tuo metu gali užsiimti kita veikla arba mokytis individualiai. Gimnazija užtikrina nuo pamokų atleistų mokinių saugumą ir užimtumą.

66. Gimnazijos Metodinė taryba numato sprendimus dėl menų ir sporto srities / kūno kultūros dalykų, vertinimų, gautų mokantis pagal neformaliojo švietimo programas, įskaitymo ir konvertavimo į dešimtbalę vertinimo sistemą.

67. Per dieną neturi būti daugiau kaip 7 pamokos. Per savaitę – 35 pamokos.

**DEŠIMTASIS SKIRSNIS**

**NEFORMALIOJO VAIKŲ ŠVIETIMO ORGANIZAVIMAS MOKYKLOJE**

 68. Mokytojų tarybos 2015 m. birželio 12 d. protokolo Nr. 7 nutarimo 3.5. punktu 5-8 klasių komplektui skirti 1 valandą per savaitę neformaliojo ugdymo valandų, gimnazijos I-II klasių komplektui skirti 1,5 neformaliojo ugdymo valandos per savaitę. Kolainių pagrindinio ugdymo skyriaus- daugiafunkcio centro pagrindinio ugdymo programai įgyvendinti skirti po 2 valandas per savaitę neformaliajam švietimui kiekvienam jungtinių klasių komplektui.

 69. Atsižvelgiant į mokinių poreikius siūlomi muzikos, dailės, teatro, sporto, gamtos, ekologijos, technologijų, pilietiškumo krypčių neformaliojo švietimo programos.

70. Neformaliojo vaikų švietimo programos rengiamos atsižvelgus į bendruosius iš valstybės ir savivaldybių biudžetų finansuojamų programų kriterijus, tvirtinamus švietimo ir mokslo ministro.

 71. Gimnazijos direktoriaus 2015 m. birželio 16 d. įsakymu Nr. V-117 nustatytas 8 mokinių skaičius neformaliojo švietimo grupėje. Kolainių pagrindinio ugdymo skyriaus- daugiafunkcio centro neformaliojo švietimo grupėje- 6 mokinių skaičius.

 72.Neformaliojo vaikų švietimo programa rengiama pagal pasirinktą *struktūrą (pridedama, 3 priedas).*

**VIENUOLIKTASIS SKIRSNIS**

**UGDYMO ORGANIZAVIMAS JUNGTINĖSE KLASĖSE**

73. Kolainių pagrindinio ugdymo skyriuje – daugiafunkciame centre, jungtinei klasei, kurioje mokosi 5-6 klasių mokiniai, skiriamos 33 pamokos, 7-8 klasių mokiniai- 36 pamokos.

74. Mokytojų tarybos 2015 m. birželio 12 d. protokolo Nr. 7 nutarimo 3.6. punktu Kolainių pagrindinio ugdymo skyriaus- daugiafunkcio centro pagrindinio ugdymo programos 5-6 klasių mokymosi sunkumų turintiems mokiniams skiriama po 0,5 valandos per savaitę matematikos ilgalaikėms grupinėms konsultacijoms, 7-8 klasių mokymosi sunkumų turintiems mokiniams- po 0,5 valandos per savaitę lietuvių (gimtosios) kalbos ilgalaikėms grupinėms konsultacijoms.

75. Pagrindinio ugdymo dalykai ir jiems skiriamų pamokų skaičius per savaitę 2015–2016 mokslo metais pagrindinio ugdymo programai įgyvendinti:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Dalykas / Klasė | 5(5) | 6(7) | 5-6(12) | Viso | 7(6) | 8(5) | 7-8(11) | Viso | Iš viso (22) |
| Dorinis ugdymas (tikyba)  | - | - | 1 | 1 | - | - | 1 | 1 | 2 |
| Lietuvių kalba (gimtoji) | 1 | 1 | 4 | 6 | 1 | 1 | 4 | 6 | 10 |
| Užsienio kalba (vokiečių) 1-oji | 1 | 1 | 2 | 4 | 1 | 1 | 2 | 4 | 8 |
| Užsienio kalba (anglų) 2-oji | - | 2 | - | 2 | 2 | - | - | 2 | 4 |
| Užsienio kalba (rusų) 2-oji | - | - | - | - | - | 2 |  | 2 | 2 |
| Matematika  | 1 | 1 | 3 | 5 | 1 | 1 | 3 | 5 | 10 |
| Informacinės technologijos | - | - | 1 | 1 | 0,5 | 0,5 |  | 1 | 2 |
| Gamta ir žmogus | - | - | 2 | 2 | - | - | - | - | 2 |
| Biologija | - | - | - | - | - | - | 2 | 2 | 2 |
| Chemija | - | - | - | - | - | 2 | - | 2 | 2 |
| Fizika | - | - | - | - | - | 1 | 1 | 2 | 2 |
| Istorija |  |  | 2 | 2 |  |  | 2 | 2 | 4 |
| Geografija |  | 2 |  | 2 |  |  | 2 | 2 | 4 |
| Dailė  | - | - | 1 | 1 | - | - | 1 | 1 | 2 |
| Muzika  | - | - | 1 | 1 | - | - | 1 | 1 | 2 |
| Technologijos | - | - | 2 | 2 | 1 |  | 1 | 2 | 4 |
| Kūno kultūra | 1 | - | 2 | 3 | - | - | 2 | 2 | 5 |
| Žmogaus sauga |  |  | 0,5 | 0,5 |  |  | 0,5 | 0,5 | 1 |
| Valandos, skiriamos mokinių ugdymos(si) poreikiams tenkinti |  |  | 0,5 | 0,5 |  |  | 0,5 | 0,5 | 1 |
| **Privalomų ugdymo valandų skaičius mokiniui** | 4 | 7 | **22** | **33** |  |  |  | **36** | **69** |
| Iš viso | 4 | 7 | 22 | **33** | 7 | 8 | 21,5 | **36** | **69** |
| Neformaliojo švietimo valandos | - | - | 2 | 2 | - | - | 2 | 2 | 4 |

**DVYLIKTASIS SKIRSNIS**

**LAIKINŲJŲ GRUPIŲ SUDARYMAS, KLASIŲ DALIJIMAS**

76. Mokytojų tarybos 2015 m. birželio 22 d. protokolo Nr. 8 nutarimo 7.1. punktu pagrindinio ugdymo programos mokiniams nustatytas 4 mokinių laikinosios grupės dydis.

77. Mokytojų tarybos 2015 m. birželio 22 d. protokolo Nr. 8 nutarimo 7.2. punktu įgyvendinant pagrindinio ugdymo programą klasė į grupes dalijama arba sudaromos laikinosios grupės dalykams mokyti:

77.1.  **Užsienio kalbai (1-ajai) anglų mokyti:**

 7 klasė dalijama į grupes, kai klasėje mokosi 24 mokiniai.

 77.2. **Užsienio kalbai (1-ajai) vokiečių mokyti:**

Iš gimnazijos Ia ir Ib klasių sudaroma 4 mokinių laikinoji grupė.

Iš gimnazijos IIa ir II b klasių sudaroma 7 mokinių laikinoji grupė.

77.3. **Užsienio kalbai (2-ajai) rusų mokyti:**

 7 klasė dalijama į grupes, kai klasėje mokosi 24 mokiniai.

77.4. **Informacinių technologijų ir technologijų dalykams mokyti.** Mokinių dalijimas į grupes priklauso nuo darbo vietų kabinetuose skaičiaus ir įrangos (Lietuvos higienos norma HN 21:2011 „Mokykla, vykdanti bendrojo ugdymo programas. Bendrieji sveikatos ir saugos reikalavimai“, patvirtinta Lietuvos Respublikos sveikatos apsaugos ministro 2011 m. rugpjūčio 10 d. įsakymu Nr. V-773 (Žin., 2011, Nr. 103-4858 (toliau – Higienos norma)));

5 klasė,

7 klasė,

II ga klasė

II gb klasė

**II SKYRIUS**

**PAGRINDINIO UGDYMO PROGRAMOS VYKDYMAS**

**I. PAGRINDINIO UGDYMO PROGRAMOS VYKDYMO BENDROSIOS NUOSTATOS**

78. Mokykla, vykdydama pagrindinio ugdymo programą, vadovaujasi: Pagrindinio ugdymo bendrosiomis programomis, Mokymosi formų ir mokymo organizavimo tvarkos aprašu, Ugdymo programų aprašu ir kitais teisės aktais, reglamentuojančiais pagrindinio ugdymo programų vykdymą

79. Gimnazija, vykdydamapagrindinio ugdymo programą ir formuodama mokyklos ugdymo turinį, užtikrina Pagrindinio ugdymo bendrosioms programoms įgyvendinti minimalų skiriamų pamokų skaičių per savaitę.

 80. Mokytojų tarybos 2015 m. birželio 22 d. protokolo Nr. 8 nutarimo 8.1. punktu nustatytas 1 mėnesio adaptacinis laikotarpis pradedantiesiems mokytis pagal pagrindinio ugdymo programos pirmąją dalį ir naujai atvykusiems mokiniams. Adaptaciniu laikotarpiu mokinių pažanga ir pasiekimai pažymiais nevertinami.

81. Socialinė-pilietinė veikla mokiniui, kuris mokosi pagal pagrindinio ugdymo programą, yra privaloma. Per mokslo metus socialinei-pilietinei veiklai privalomai skiriama ne mažiau kaip 5 pamokos (valandas). Mokytojų tarybos 2015 m. birželio 22 d. protokolo Nr. 8 nutarimo 8.2. punktu šiai veiklai 5-6 klasėse skirti iki 5 pamokų (valandų), 7-8 klasėse skirti po 10 pamokų (valandų), gimnazijos I ir II klasėse skirti 15 pamokų (valandų) per mokslo metus. Socialinė-pilietinė veikla fiksuojama dienyne.

**ANTASIS SKIRSNIS**

**UGDYMO SRIČIŲ MOKYMO ORGANIZAVIMAS**

82. **Dorinis ugdymas.** Dorinio ugdymo dalyką (katalikų tikybos ar etikos dalyką) mokiniui iki 14 metų parenka tėvai (globėjai), o nuo 14 metų mokinys savarankiškai renkasi pats.

83. **Užsienio kalbos**.

83.1. Užsienio kalbos, pradėtos mokytis pagal pradinio ugdymo programą, toliau mokomasi kaip pirmosios iki pagrindinio ugdymo programos pabaigos.

83.2. Antrosios užsienio kalbos mokyti privaloma nuo 6 klasės, Tėvai (globėjai) mokiniui iki 14 metų parenka, o mokinys nuo 14 iki 16 metų tėvų (rūpintojų) sutikimu pats renkasi antrąją užsienio kalbą: rusų, vokiečių.

83.3. Baigiant pagrindinio ugdymo programą, organizuojamas užsienio kalbų pasiekimų patikrinimas centralizuotai parengtais kalbos mokėjimo lygio nustatymo testais (pateikiamais per duomenų perdavimo sistemą KELTAS).

83.4. Pagrindinio ugdymo programoje užtikrinamas pradėtų mokytis užsienio kalbų mokymosi tęstinumas.

**84. Informacinės technologijos.**

84.1. 7–8 klasėse skiriamos 35 dalyko pamokos.

84.2. 9–10 (gimnazijos I–II) klasių informacinių technologijų kursą sudaro privalomoji dalis ir vienas iš pasirenkamųjų programavimo pradmenų, kompiuterinės leidybos pradmenų arba tinklalapių kūrimo pradmenų modulių. Mokykla siūlo rinktis visus tris modulius. Gimnazijos II a ir IIb klasių mokiniai pasiriko kompiuterinės leidybos pradmenų modulius (2 grupės).

85. **Socialiniai mokslai.**

85.1. Mokymąsi per socialinių mokslų pamokas grindžiamos tiriamojo pobūdžio metodais, diskusijomis, mokymusi bendradarbiaujant, savarankiškai atliekamu darbu ir panaudojant informacines komunikacines technologijas.

86. **Technologijos.**

86.1. Mokiniai, besimokantys pagal pagrindinio ugdymo programos pirmąją dalį (5–8 klasėse), kiekvienoje klasėje mokomi proporcingai paskirstant laiką tarp: mitybos, tekstilės, konstrukcinių medžiagų ir elektronikos technologijų programų.

 86.2. Mokiniams, pradedantiems mokytis pagal pagrindinio ugdymo programos antrąją dalį, technologijų dalykas prasideda nuo privalomo 17 valandų integruoto technologijų kurso. Siekiant mokinius išsamiau susipažinti su ūkio šakomis, ūkio šakų pažinimas pradedamas informacijos paieška. Ugdymo procese naudojama vaizdo medžiaga, kompiuteriai ir informacinės komunikacinės technologijos, organizuojami susitikimai su regiono profesinių mokyklų, paslaugas teikiančių įmonių, verslo atstovais, projektiniai darbai atliekami mokykloje ir darbinėje aplinkoje ( A. Vaupšo ūkyje, Užvenčio dvaro malūne).

 86.3. Baigę integruoto technologijų kurso programą, pagal savo interesus ir polinkius mokiniai renkasi vieną iš privalomų technologijų programų (mitybos, tekstilės, konstrukcinių medžiagų, elektronikos, gaminių dizaino ir technologijų). Gimnazijos 2015 m. birželio 22d. Mokytojų tarybos posėdžio Nr. punkto 8.3. nutarimu mokiniai gali keisti pasirinktas technologijų programas, išklausęs pusę programos kurso.

 87. **Kūno kultūra.**

 87.1. Kūno kultūrai skiriant 2 valandas per savaitę, sudaromos sąlygos visiems mokiniams papildomai rinktis jų pomėgius atitinkančias aktyvaus judėjimo būrelius ( krepšinio, judriųjų žaidimų, atletinės gimnastikos, savigynos) per neformaliojo švietimo veiklą mokykloje ar kitoje neformaliojo vaikų švietimo įstaigoje. Gimnazija tvarko mokinių, lankančių šias pratybas, apskaitą.

87.2. Kūno kultūrai mokyti sudaromos atskiros mergaičių ir berniukų grupės iš paralelių klasių mokinių (I ga- I gb, II ga- II gb).

87.3. Specialiosios medicininės fizinio pajėgumo grupės mokiniams sudaromos fizinio aktyvumo rinkimosi galimybės:

87.3.1. mokiniai dalyvauja pamokose su pagrindine grupe, bet pratimai ir krūvis jiems skiriami pagal gydytojo rekomendacijas ir atsižvelgus į savijautą;

 87.4. Parengiamosios medicininės fizinio pajėgumo grupės mokiniams krūvis ir pratimai skiriami atsižvelgus į jų ligų pobūdį ir sveikatos būklę. Neskiriama ir neatliekama pratimų, galinčių skatinti ligų paūmėjimą. Dėl ligos pobūdžio negalintiesiems atlikti įprastų užduočių mokytojas taiko alternatyvias atsiskaitymo užduotis, kurios atitinka mokinių fizines galimybes ir gydytojo rekomendacijas.

87.5. Mokykla mokiniams, atleistiems nuo kūno kultūros pamokų dėl sveikatos ir laikinai dėl ligos, siūlo kitą veiklą (pvz.: stalo žaidimus, šaškes, šachmatus, veiklą kompiuterių klasėje, bibliotekoje, trumpalaikes konsultacijas, socialinę veiklą ir pan.).

 88. Pagrindinio ugdymo programai įgyvendinti pamokų skaičius 2015-2016 mokslo metais grupine mokymosi forma kasdieniu mokymo proceso organizavimo būdu **5-oje klasėje:**

|  |  |
| --- | --- |
| **KLASĖ****DALYKAI** | **5** |
| **2015-2016 M.M.** |
| Dorinis ugdymas (etika) | 1 |
| Lietuvių kalba (gimtoji)  | 5 |
| Užsienio kalba (anglų) (1-oji)  | 3  |
| Matematika | 4 |
| Informacinės technologijos | 1  |
|  Gamta ir žmogus | 2 |
|  Istorija | 2 |
| Dailė  | 1 |
|  Muzika | 1 |
|  Technologijos | 2 |
|  Kūno kultūra | 3  |
| Žmogaus sauga | 1 |
| Minimalus mokinio pamokų skaičius | **26** |
| *Neformalusis švietimas* | **1** |

89. Pagrindinio ugdymo programai įgyvendinti pamokų skaičius 2015-2016 mokslo metais grupine mokymosi forma kasdieniu mokymo proceso organizavimo būdu 6**-oje klasėje:**

|  |  |
| --- | --- |
| **KLASĖ****DALYKAI** | **6** |
| **2015-2016 M.M.** |
|  Dorinis ugdymas (tikyba) | 1 |
| Lietuvių kalba (gimtoji)  | 5 |
| Užsienio kalba (anglų) (1-oji)  | 3  |
| Užsienio kalba (rusų) (2-oji)  | 2  |
| Matematika | 4 |
| Informacinės technologijos | 1  |
|  Gamta ir žmogus | 2 |
|  Istorija | 2 |
|  Geografija | 2 |
|  Dailė  | 1 |
|  Muzika | 1 |
|  Technologijos | 2  |
|  Kūno kultūra | 2  |
| **Minimalus mokinio pamokų skaičius** | **28** |
| ***Neformalusis švietimas*** | **1** |

90. Pagrindinio ugdymo programai įgyvendinti pamokų skaičius 2015-2016 mokslo metais grupine mokymosi forma kasdieniu mokymo proceso organizavimo būdu **7-oje klasėje:**

|  |  |
| --- | --- |
| **KLASĖ****DALYKAI** | **7** |
| **2015/2016 M.M** |
|  Dorinis ugdymas ( tikyba)  | 1 |
| Lietuvių kalba (gimtoji) | 5 |
| Užsienio kalba (anglų) (1-oji)  | 3  |
| Užsienio kalba (rusų) (2-oji)  | 2  |
| Matematika | 4 |
| Informacinės technologijos | 0/1  |
|  Biologija | 2 |
|  Fizika | 1 |
|  Istorija | 2 |
|  Geografija | 2 |
|  Dailė  | 1 |
|  Muzika | 1 |
|  Technologijos | 2  |
|  Kūno kultūra | 2 |
| Žmogaus sauga | 1/0 |
| Minimalus privalomas pamokų skaičius mokiniui | **29** |
| *Neformalusis švietimas* | **1** |

91. Pagrindinio ugdymo programai įgyvendinti pamokų skaičius 2015-2016 mokslo metais grupine mokymosi forma kasdieniu mokymo proceso organizavimo būdu **8-oje klasėje:**

|  |  |
| --- | --- |
|  **KLASĖ****DALYKAI** |  **8** |
| **2015/2016 M.M** |
|  Dorinis ugdymas (tikyba)  | 1 |
| Lietuvių kalba (gimtoji) | 5 |
| Užsienio kalba (anglų) (1-oji)  | 3 |
| Užsienio kalba (rusų) (2-oji)  | 2 |
| Matematika | 4 |
| Informacinės technologijos | 1/0 |
|  Biologija | 1 |
|  Chemija | 2 |
|  Fizika | 2 |
|  Istorija | 2 |
|  Geografija | 2 |
|  Dailė  | 1 |
|  Muzika | 1 |
|  Technologijos | 1 |
|  Kūno kultūra | 2 |
| Žmogaus sauga | 0/1 |
| Minimalus privalomas pamokų skaičius mokiniui | **30** |
| *Neformalusis švietimas* | **1** |

92. Pagrindinio ugdymo programai įgyvendinti pamokų skaičius 2015-2016 mokslo metais grupine mokymosi forma kasdieniu mokymo proceso organizavimo būdu **gimnazijos I-osiose klasėse:**

|  |  |  |
| --- | --- | --- |
|  KLASĖ**DALYKAI**  |  **I ga** |  **I gb** |
| **2015/2016 M.M** | **2015/2016 M.M** |
| Dorinis ugdymas (Etika) Dorinis ugdymas (tikyba) | 1 | 1 |
| 1 |
| Lietuvių kalba (gimtoji)  | 4 | 4 |
| Užsienio kalba (anglų) (1-oji)Užsienio kalba (vokiečių) (1-oji) laikinoji grupė | 3 | 3 |
| 3 |
| Užsienio kalba (rusų) (2-oji) | 2 | 2 |
| Matematika | 3 | 3 |
| Informacinės technologijos | 1  | 1  |
|  Biologija | 2 | 2 |
|  Chemija | 2 | 2 |
|  Fizika | 2 | 2 |
| Istorija | 2 | 2 |
| Pilietiškumo pagrindai | 1 | 1 |
| Geografija | 2 | 2 |
|  Dailė  | 1 | 1 |
|  Muzika | 1 | 1 |
|  Technologijos  | 1/2  | 1/2  |
|  Kūno kultūra | 2 | 2 |
| Žmogaus sauga  | 1/0 | 1/0 |
| Minimalus privalomas pamokų skaičius mokiniui | **31** | **31** |
| Pamokos mokinio ugdymo poreikiams tenkinti | **Konsultacinės pamokos****1** | **Konsultacinės pamokos****2** |
| *Neformalusis švietimas* | **1,5** | **1,5** |

 93. Pagrindinio ugdymo programai įgyvendinti pamokų skaičius 2015-2016 mokslo metais grupine mokymosi forma kasdieniu mokymo proceso organizavimo būdu **gimnazijos II-osiose klasėse:**

|  |  |  |
| --- | --- | --- |
|  KLASĖDALYKAI |  **II ga** |  **II gb** |
| **2015/2016 M.M** | **2015/2016 M.M** |
| Dorinis ugdymas (etika) | 1 | - |
| Dorinis ugdymas (tikyba) |  | 1 |
| **Lietuvių kalba (gimtoji)**  | 5 | 5 |
| Užsienio kalba (anglų) (1-oji) Užsienio kalba (vokiečių) (1-oji) (laikinoji grupė); | 3 | 3 |
| 3 |
| Užsienio kalba (rusų) (2-oji)  | 2 | 2 |
| **Matematika** | 4 | 4 |
| **Informacinės technologijos** | 1 | 1 |
|  Biologija | 1 | 1 |
|  Chemija | 2 | 2 |
|  Fizika | 2 | 2 |
| Istorija | 2 | 2 |
| Pilietiškumo pagrindai | 1 | 1 |
| Geografija | 1 | 1 |
|  Ekonomika ir verslumas | 1 | 1 |
|  Dailė  | 1 | 1 |
|  Muzika | 1 | 1 |
|  Technologijos | 1  | 1 |
|  Kūno kultūra | 2 | 2 |
| **Minimalus privalomas pamokų skaičius mokiniui** | **31** | **31** |
| ***Neformalusis švietimas*** | **1,5** | **1,5** |

**IV SKYRIUS**

**MOKINIŲ, TURINČIŲ SPECIALIŲJŲ UGDYMOSI POREIKIŲ (IŠSKYRUS ATSIRANDANČIUS DĖL IŠSKIRTINIŲ GABUMŲ), UGDYMO ORGANIZAVIMAS**

**PIRMASIS SKIRSNIS**

**BENDROSIOS NUOSTATOS**

 94. Gimnazija, rengdama gimnazijos ar individualaus ugdymo planą, sudaro sąlygas mokiniui, turinčiam specialiųjų ugdymosi poreikių, gauti kokybišką ir poreikius atitinkantį ugdymą bei būtiną švietimo pagalbą.

95. Mokykla mokinio, turinčio specialiųjų ugdymosi poreikių, ugdymą organizuoja vadovaudamasi Mokinių, turinčių specialiųjų ugdymosi poreikių, ugdymo organizavimo tvarkos aprašu, patvirtintu Lietuvos Respublikos švietimo ir mokslo ministro 2011 m. rugsėjo 30 d. įsakymu Nr. V-1795 (Žin., 2011, Nr. 122-5771) ir šio skyriaus nuostatomis (jei šis skyrius nereglamentuoja, mokykla vadovaujasi kitomis Bendrojo ugdymo plano nuostatomis nustatančiomis švietimo programų įgyvendinimą), ir atsižvelgia į:

95.1. formaliojo švietimo programą;

95.2. mokymosi formą ir mokymo proceso organizavimo būdą;

95.3. į specialiojo ugdymo ir švietimo pagalbos poreikį (specialiųjų ugdymosi poreikių vertinimo išvadas, pedagoginių psichologinių tarnybų rekomendacijas);

95.4. esamas gimnazijos galimybes (specialistų komanda, mokymo(si) aplinkomis, mokymo ir švietimo pagalbos lėšos).

95.5 Gimnazija ugdo mokinius, turinčius specialiųjų ugdymosi poreikių, įgyvendindama tokias programas:

95.1. bendrojo ugdymo programas Užvenčio Šatrijos Raganos gimnazijoje-3 mokiniai, Kolainių pagrindinio ugdymo skyriuje- daugiafunkciame centre-3 mokiniai;

95.2. bendrojo ugdymo pritaikytas programas Užvenčio Šatrijos Raganos gimnazijoje-10 mokinių, Kolainių pagrindinio ugdymo skyriuje- daugiafunkciame centre-1 mokinys;

95.3. pagrindinio ugdymo individualizuotas programas Užvenčio Šatrijos Raganos gimnazijoje-17 mokinių.

96. **Individualus ugdymo planas** rengiamas mokiniui, turinčiam specialiųjų ugdymosi poreikių, atsižvelgus į ugdymo programą, pedagoginės psichologinės tarnybos rekomendacijas, ugdymo formą ir mokymo organizavimo būdą, gimnazijos galimybes:

96.1. pagal pagrindinio ugdymo pritaikytą ir pagrindinio ugdymo individualizuotą programą;

96.1.1. 17 mokinių, turintiems didelių specialiųjų ugdymosi poreikių ir besimokančiam bendrosios paskirties klasėje;

96.2. sudaromas bendradarbiaujant mokytojams, mokiniams, mokinių tėvams, švietimo pagalbos specialistams.

97. Gimnazijos Vaiko gerovės komisijos ar pedagoginės psichologinės tarnybos siūlymu, tėvų (globėjų) pritarimu mokinys, turintis vidutinių ir didelių specialiųjų ugdymosi poreikių:

 97.1. turintiems sulėtėjusią raidą, kalbos ir kalbėjimo sutrikimų, rašymo sutrikimo, nežymaus intelekto sutrikimo, vidutinio intelekto sutrikimo ir dėl bendrųjų mokymosi sutrikimų, siūloma vėliau pradėti mokytis pirmosios užsienio kalbos, mokytis tik vienos užsienio kalbos arba pradėti vėliau mokytis antrosios užsienio kalbos.

**ANTRASIS SKIRSNIS**

 **MOKINIŲ, TURINČIŲ SPECIALIŲJŲ UGDYMOSI POREIKIŲ,**

**PAŽANGOS IR PASIEKIMŲ VERTINIMAS**

98. Mokinio, kuris mokosi pagal bendrojo ugdymo programą, mokymosi pažanga ir pasiekimai vertinami pagal bendrosiose programose numatytus pasiekimus ir vadovaujantis Bendrųjų ugdymo planų 62–70 punktų nuostatomis.

99. Mokinio, kuris mokosi pagal bendrojo ugdymo dalykų pritaikytą programą, mokymosi pažanga ir pasiekimai ugdymo procese vertinami pagal šioje programoje numatytus pasiekimus, vertinimo kriterijai aptariami su mokiniu, jo tėvais (globėjais, rūpintojais), švietimo pagalbą teikiančiais specialistais, susitariama, kokiais aspektais bus pritaikomas mokinio pasiekimų vertinimas ir pa(si)tikrinimų būdai, kaip jie derės su bendrosiose programose numatytais pasiekimų lygiais.

100. Gimnazijos 2015 m. birželio 22d. Mokytojų tarybos posėdžio Nr.8 punkto 9.1. nutarimu mokinių, kurie mokosi pagal pagrindinio ugdymo individualizuotą programą mokymosi pasiekimai vertinami pažymiais.

**TREČIASIS SKIRSNIS.**

 **SPECIALIOSIOS PEDAGOGINĖS IR SPECIALIOSIOS PAGALBOS MOKINIAMS TEIKIMAS**

101. Specialiosios pedagoginės pagalbos paskirtis- didinti ugdymo veiksmingumą.

102. Gimnazija specialiąją pedagoginę pagalbą mokiniui teikia, vadovaudamasi teisės aktais ir įgyvendindama pedagoginės psichologinės tarnybos ar gimnazijos Vaiko gerovės komisijos rekomendacijas.

103. Gimnazijoje teikiama švietimo pagalba ugdymo proceso metu, specialiųjų pratybų forma (individualių, pogrupinių ir grupinių), vadovaujantis Specialiosios pedagoginės pagalbos teikimo tvarkos aprašu, patvirtintu Lietuvos Respublikos švietimo ir mokslo ministro 2011m. liepos 8 d. įsakymu Nr.V-1228 (Žin., 2011, Nr. 92-4395);

103.1. 2013 metų birželio 17 d. Mokytojų tarybos posėdžio protokolo Nr.6 nutarimo punktu 6.16, specialiajai pedagoginei pagalbai (logopedo ir specialiojo pedagogo) teikti specialiųjų ugdymosi poreikių turinčių mokinių minimalus skaičius pogrupyje- 2 mokiniai, grupėje-5 mokiniai.

**KETVIRTASIS SKIRSNIS**

 **MOKINIŲ, TURINČIŲ SPECIALIŲJŲ UGDYMOSI POREIKIŲ**

**IR BESIMOKANČIŲ PAGAL BENDROJO UGDYMO IR BENDROJO UGDYMO PRITAIKYTAS PROGRAMAS, UGDYMAS**

104. Mokiniui, besimokančiam pagal bendrojo ugdymo ar bendrojo ugdymo pritaikytą programą ir turinčiam specialiųjų ugdymosi poreikių, mokyklos ar individualus ugdymo planas sudaromas vadovaujantis Bendrųjų ugdymo planų 137 punkte dalykų programoms įgyvendinti skiriamų savaitinių pamokų skaičiumi kuris koreguojamas iki 20 procentų. Bendras pamokų skaičius mažinamas 2 pamokomis.

105. Bendrojo ugdymo dalykų programas pritaiko mokytojas, atsižvelgdamas į mokinio gebėjimus ir galias, specialiojo pedagogo ir (ar) kitų Vaiko gerovės komisijos narių rekomendacijas.

**PENKTASIS SKIRNIS**

 **MOKINIŲ, BESIMOKANČIŲ PAGAL PAGRINDINIO UGDYMO**

**INDIVIDUALIZUOTĄ PROGRAMĄ, UGDYMAS**

106. Mokiniui, besimokančiam pagal pagrindinio ugdymo individualizuotą programą, individualus ugdymo planas sudaromas atsižvelgiant į mokinio intelekto sutrikimą (nežymus, vidutinis), mokymosi formą, mokymo organizavimo būdą, ugdymą įgyvendinančios mokyklos paskirtį.

107. Ugdymas organizuojamas mokinio specialiesiems ugdymosi poreikiams pritaikytoje aplinkoje, teikiant būtiną pagalbą, aprūpinant ugdymui skirtomis specialiosiomis mokymo ir techninės pagalbos priemonėmis:

107.1. pagrindinio ugdymo individualizuota programa rengiama mokiniui atsižvelgiant į mokinio galias ir gebėjimus ir vadovaujantis pedagoginės psichologinės tarnybos rekomendacijomis.

108. Mokiniui, besimokančiam pagal pagrindinio ugdymo individualizuotą programą **dėl nežymaus intelekto sutrikimo**, mokyklos ar individualus ugdymo planas rengiamas:

108.1. vadovaujantis Bendrųjų ugdymo planų 137 punkto dalykų programoms įgyvendinti skiriamų savaitinių pamokų skaičiumi, kuris, atsižvelgus į mokymosi formą ir mokymo proceso organizavimo būdą, koreguojamas iki 25 procentų:

108.1.1. keičiant (mažinant) dalykams skirtų pamokų skaičių;

108.1.2. planuojant specialiąsias pamokas;

108.1.3. keičiant specialiųjų pamokų, pratybų ir individualiai pagalbai skiriamų valandų (pamokų) skaičių per mokslo metus, atsižvelgus į mokinio reikmes, švietimo pagalbos specialistų, vaiko gerovės komisijos ar pedagoginės psichologinės tarnybos rekomendacijas;

108.2. technologijų dalyko siūlant tik vieną technologijų programą;

108.3. specialiosioms pratyboms 5–10 klasėse skiriama po 0,5–1 pamoką per savaitę mokiniui, turinčiam kalbos ir kalbėjimo sutrikimų.

109. Mokiniui, besimokančiam pagal pagrindinio ugdymo individualizuotą programą dėl vidutinio intelekto sutrikimo, individualus ugdymo planas rengiamas:

109.1. vadovaujantis Bendrųjų ugdymo planų 137 punkto dalykų programoms įgyvendinti skiriamų savaitinių pamokų skaičiumi, kuris, atsižvelgus į mokymosi formą ir mokymo proceso organizavimo būdą, koreguojamas iki 25 procentų.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_